laion/Wikipedia-Exotic huggingface dataset:
ויליאם צ'רצ'יל

ויליאם צ'רצ'יל (באנגלית: William Churchill‏; 1852 - 13 בפברואר 1911) היה מגלה ארצות, פילולוג ואתנולוג אמריקני. צ'רצ'יל נולד בברוקלין, ב-1881 נרשם לאוניברסיטת ייל, אך הפסיק את לימודיו עקב מצב בריאותו. הוא חזר לייל ב-1882 והצטיין בחיבור וביכולת הנאום. צ'רצ'יל תרם מאמרים לעיתונים של האוניברסיטה ופעל במסגרת האגודה לתולדות הטבע של ייל. במשך שנה לאחר סיום לימודיו לימד בבית ספר באינדיאנפוליס, ואז ערך מסע ארוך באיי דרום האוקיינוס השקט. לאחר שהות ארוכה בסמואה שבה למד את השפה המקומית, הוא ביקר באוסטרליה, ניו זילנד ופיג'י, שבה ניהל עסק. לאחר ששב לארצות הברית הוא עסק בעיתונאות באזור סן פרנסיסקו. במשך זמן מה היה כתב ועורך משנה של האוקלנד טיימס (Oakland Times) והיה הספרן באקדמיה למדעים של סן פרנסיסקו ובמסגרת זו הרצה על הילידים של דרום האוקיינוס השקט. הוא עבר למזרח ארצות הברית והמשיך לתרום מאמרים לעיתונים. ב-1891 הוא התמנה לעורך הספרותי של הברוקלין טיימס עד יוני 1896, שאז מינה אותו נשיא ארצות הברית גרובר קליבלנד לקונסול כללי בסמואה, ב-1897 הורחב המינוי והוא כלל גם את טונגה. הוא שב לארצות הברית ב-1898 ושב לעסוק בעיתונות, ומונה לעורך הספרות בעיתון סאן (Sun) של ניו יורק. ב-1915 עקר לוושינגטון די. סי. כעמית מחקר במכון קרנגי למדע (Carnegie Institution for Science) בתחום הפילולוגיה הפרימיטיבית. בתחילת מלחמת העולם הראשונה הוא הצטרף לוועדה למידע לציבור (Committee on Public Information), והיה אחראי על הצנזורה על החדשות וניהל את המחלקה של הפרסומים בשפות זרות. במסגרת תפקידו זה הוכה וגולגולתו נסדקה על ידי מי שהוגדר בהספד עליו כ"מרגל של האויב". ב-1920 קיבל את אות מסדר לאופולד השני (Ordre de Leopold II), על שירותו לבלגיה במלחמה. ויליאם צ'רצ'יל מת מדלקת ריאות, לאחר שסבל מהמחלה קרוב לשנה, ב-9 ביוני 1920. ויליאם צ'רצ'יל הרבה לכתוב, ועבודתו כוללת מאמרים מדעיים, כתבות למגזינים וביקורות, כמו גם ספרים על החיים והמנהגים של ילידי איי האוקיינוס השקט. הוא התמחה בשפות ואסף אגדות עם. הוא הכין מילון של שפת סמואה. כחוקר ארצות הוא שיפר את המפות של איי הדרום. היה חבר במספר רב של ארגוני מדע כדוגמת האגודה האנתרופולוגית המלכותית של בריטניה הגדולה ואירלנד (Royal Anthropological Institute of Great Britain and Ireland), והאגודה האמריקאית לקידום המדע (American Association for the Advancement of Science). A Princess of Fiji (1892) The Polynesian Wanderings, Tracks of the Migration Deduced from an Examination of the Proto-Samoan Content of Efaté and other Languages of Melanesia (1910) Beach-la-Mar, the Jargon or Trade Speech of the Western Pacific (1911) Easter Island, Rapanui Speech and the Peopling of Southeast Polynesia (1912) The Subanu, Studies of a Sub-Visayan Mountain Folk of Mindanao (1913) מדיה וקבצים בנושא ויליאם צ'רצ'יל בוויקישיתוף גוף עצמאי של ממשל ארצות הברית שעסק בתעמולה שנועדה לשכנע את הציבור האמריקני להצטרף למלחמה כל הפרטים לערך זה נלקחו מההספד עליו באוניברסיטת ייל, Obituary Record of Yale Graduates 1919-1920 עמ' 1425 William Churchill (1892) A Princess of Fiji, Dodd, Mead and Company, New York (Google eBook) William Churchill (1911) The Polynesian Wanderings, Carnegie institution of Washington (Google eBook)
בית העירייה הישן (האג)

בית העירייה הישן של האג שבהולנד הוא מבנה בסגנון אדריכלות הרנסאנס. הממוקם בסמוך לכנסיית ג'יימס הקדוש. המבנה שימש בעבר כמושבה של ממשלת העיר, עד שהוחלף על ידי בית העירייה הנוכחי (בית עיריית האג). בית העירייה, שהקמתו הסתיימה בשנת 1565, מכיל בתוכו גלריית ציורים היסטוריים. בתקופתו, נחשב המבנה למרשים מאוד וגדול. המבנה נפגע במהלך המהפכה הפרוטסטנטית, אך שוחזר והורחב בשנת 1882. מדיה וקבצים בנושא בית העירייה הישן בוויקישיתוף ערך זה הוא קצרמר בנושא הולנד ובנושא מבנים. אתם מוזמנים לתרום לוויקיפדיה ולהרחיב אותו.
בניין אינדסטריאל נשיונל בנק

בניין אינדסטריאל נשיונל בנק (באנגלית: Industrial National Bank Building) או בכינוי המקומי בניין סופרמן (Superman Building; נודע בעבר גם בשמות בניין בנק אוף אמריקה (Bank of America Building), מגדל פליט בנק (Fleet Bank Tower), רחוב וסטמינסטר 111 (111 Westminster Street) ומגדל אינדסטריאל טראסט (Industrial Trust Tower)) הוא גורד שחקים הממוקם ברחוב וסטמינסטר 111, פרובידנס, רוד איילנד, ארצות הברית. הבניין מתנשא לגובה של 130 מטרים והוא בעל 26 קומות – הבניין הגבוה ביותר במדינת רוד איילנד. הוא תוכנן בידי משרד האדריכלים ווקר וג'ילט (Walker & Gillette) בסגנון אר דקו ונבנה בין השנים 1925–1928. גורדי שחקים מוקדמים מדיה וקבצים בנושא בניין אינדסטריאל נשיונל בנק בוויקישיתוף בניין בנק אוף אמריקה באתר Emporis בניין בנק אוף אמריקה באתר Structurae ערך זה הוא קצרמר בנושא גורדי שחקים ובנושא ארצות הברית. אתם מוזמנים לתרום לוויקיפדיה ולהרחיב אותו.
קוטנטן

חצי האי קוטנטן (בצרפתית: Cotentin) הוא חצי אי בנורמנדי, צרפת. הוא גבול בתעלה האנגלית מצפון וממערב, במחוזות קלבדוס ואורן ממזרח, ובברטאן מדרום. חצי האי חופף למחוז מאנש בנורמנדי תחתית. במלחמת העולם השנייה התחולל חלק מהמערכה בנורמנדי בחצי האי. הקורפוס האמריקאי השביעי נחת בחוף יוטה שבחופו המזרחי של חצי האי וחבר לצנחני הדיוויזיה המוטסת ה-82 שצנחו בו שעות מספר קודם לכן. בהמשך כבשו האמריקאים את חצי האי כולו מידי הגרמנים לרבות העיר שרבור שבצפונו, שנמלה שימש לאחר מכן להובלת אספקה לצבאות בעלות הברית בהמשך המערכה בצרפת. מדיה וקבצים בנושא קוטנטן בוויקישיתוף ערך זה הוא קצרמר בנושא צרפת ובנושא גאוגרפיה של אירופה. אתם מוזמנים לתרום לוויקיפדיה ולהרחיב אותו.
מומנט כבידתי

מומנטים כבידתיים (באנגלית: Gravitational moment) הם סדרה של קבועים חסרי ממדים המתארים את התפלגות המסה בגרם שמיים, כגון כוכב לכת, כוכב או ירח. קבועים אלו ניתנים למדידה אמפירית ולחישוב לפי הנוסחה: J n = 1 M R n ∫ 0 R ∫ − 1 1 r n P n ( μ ) ρ ( r , μ ) 2 π r 2 d μ d r {\displaystyle J_{n}={\frac {1}{MR^{n}}}\int _{0}^{R}\int _{-1}^{1}r^{n}P_{n}(\mu )\rho (r,\mu )2\pi r^{2}d\mu dr} כאשר: M היא מסת הגרם R היא רדיוס הגרם P n {\displaystyle P_{n}} הם פולינומי לז'נדר μ ≡ cos ⁡ θ {\displaystyle \mu \equiv \cos \theta } ו θ {\displaystyle \theta } נתונה בקואורדינטות גליליות. למומטים אלו ישנה חשיבות גובהה במדעים פלנטריים, מכיוון שהם משקפים היטב את המבנה הפנימי של גרם השמיים. ניתן להתייחס למסת הגרם כ- J 0 {\displaystyle J_{0}} . הגופים הנחקרים הם בקירוב טוב גופי סיבוב ולכן מניחים סימטריה גלילית. בנוסף, מניחים לרוב סימטריה בין ההמיספירה (חצי כדור) העליונה לתחתונה, דבר המאפס את כל המומנטים האי-זוגיים: J 3 = J 5 = J 7 = . . . = 0 {\displaystyle J_{3}=J_{5}=J_{7}=...=0} הנחה זו לאו דווקא נכונה ובמציאות נמדד J 3 {\displaystyle J_{3}} עבור צדק, אך גודלו המדוד קטן במספר סדרי גודל משגיאת המדידה ולכן הוא מוזנח לרוב בחישובים. לרוב הגודל המשמעותי באמת לצורכי אפיון הגרם הוא J 2 {\displaystyle J_{2}} הניתן לחישוב קל יחסית לפי הנוסחה: J 2 = R pole − R eq M R 2 {\displaystyle J_{2}={\frac {R_{\text{pole}}-R_{\text{eq}}}{MR^{2}}}} כאשר R eq {\displaystyle R_{\text{eq}}} הוא רדיוס בקו המשווה ו- R pole {\displaystyle R_{\text{pole}}} הוא רדיוס בקוטב. שני רדיוסים אלו שונים עקב פחיסות של הגרם, כמפורט בהמשך. ל J 2 {\displaystyle J_{2}} קוראים לעיתים "פקטור צורה דינמי"( "dynamic form factor"). מומנטים אלו נמדדו על ידי גשושיות שנשלחו לחקור את ענקי הגזים במערכת השמש. במקרה של סימטריה כדורית, למומנטים כביתיים אין משמעות והפוטנציאל הכבידתי נתון על ידי V ( r ) = − G M r {\displaystyle V(r)=-{\frac {GM}{r}}} . כאשר M היא מסת הגרם, G הוא קבוע הכבידה וr הוא המרחק ממרכז הגרם. זה קירוב מקובל לרוב לעבור כוכבים, כאשר מזניחים את הסיבוב העצמי של הכוכב. עבור ירחים וכוכבי לכת, קירוב זה אינו משקף היטב את הפיזיקה מכיוון שהסיבוב העצמי שלהם יכול להיות מספיק מהיר בשביל לגרום לפחיסות בצורתם. במקרה כזה, הפוטנציאל הכבידתי נתון על ידי: V ( r , θ ) = − G M r [ 1 − ∑ n = 1 ∞ ( R e q r ) n J n P n ( cos ⁡ θ ) ] {\displaystyle V(r,\theta )=-{\frac {GM}{r}}\left[1-\sum _{n=1}^{\infty }\left({\frac {R_{eq}}{r}}\right)^{n}J_{n}P_{n}(\cos \theta )\right]} בסימונים שתוארו בפסקה הקודמת. מומנט התמד פולרי מנורמל Gravitational moment באתר scienceworld Gravitational moment , Blackie's Dictionary of Physics Giant Planets, Tristan Guillot and Daniel Gautier Gravity field of Jupiter and its satellite from Pioneer 10 and Pioneer 11 tracking data Reference Earth Model Atmospheric mass deposition by captured planetesimals
Ifconfig

ifconfig הוא כלי מערכת במערכת ההפעלה יוניקס ובמערכות הפעלה דמוית יוניקס המשמש לניהול תצורת רשת. ifconfig זמין דרך ממשק הפקודה, והוא מאפשר להגדיר ולקבל נתונים בנוגע לכרטיסי רשת. שימוש נפוץ ב-ifconfig הוא להגדרת כתובת IP לכרטיסי רשת, הפעלתם וכיבוים. בזמן עלית המערכת, ישנם כלים המשתמשים ב-ifconfig על מנת להגדיר את הרשת. ככלי אינטראקטיבי, מנהלי רשת של מערכות יוניקס ולינוקס משתמשים בכלי זה על מנת להציג פרמטרים הקשורים ברשת, לדוגמה: $ ifconfig eth0 eth0 Link encap:Ethernet HWaddr 00:0F:20:CF:8B:42 inet addr:217.149.127.10 Bcast:217.149.127.63 Mask:255.255.255.192 UP BROADCAST RUNNING MULTICAST MTU:1500 Metric:1 RX packets:2472694671 errors:1 dropped:0 overruns:0 frame:0 TX packets:44641779 errors:0 dropped:0 overruns:0 carrier:0 collisions:0 txqueuelen:1000 RX bytes:1761467179 (1679.7 Mb) TX bytes:2870928587 (2737.9 Mb) Interrupt:28 $ ifconfig eth0 10.0.0.1 255.255.0.0 # Setting a new ip for eth0 $ ifconfig eth0 Link encap:Ethernet HWaddr 00:0F:20:CF:8B:42 inet addr:10.0.0.1 Bcast:10.0.255.255 Mask:255.255.0.0 UP BROADCAST RUNNING MULTICAST MTU:1500 Metric:1 RX packets:2472694671 errors:1 dropped:0 overruns:0 frame:0 TX packets:44641779 errors:0 dropped:0 overruns:0 carrier:0 collisions:0 txqueuelen:1000 RX bytes:1761467179 (1679.7 Mb) TX bytes:2870928587 (2737.9 Mb) Interrupt:28 Ipconfig - פקודה דומה במערכת ההפעלה windows מדיה וקבצים בנושא Ifconfig בוויקישיתוף ifconfig(8), דף העזרה של net-tools ifconfig במערכת לינוקס ifconfig(8), דף העזרה של ifconfig במערכת ההפעלה FreeBSD Interface Configuration for IP באתר faqs.org.
דוד בלוך (פירושונים)

האם התכוונתם ל... דוד בלוך-בלומנפלד – ממנהיגי תנועת העבודה בארץ ישראל, ראש עיריית תל אביב בשנים 1925-27 דוד בלוך (איש חינוך) – מחנך חרדי, ממייסדי הנח"ל החרדי דוד ריד בלוך – מוזיקולוג, מרצה למוזיקה ופסנתרן ישראלי
נופך (פירושונים)

האם התכוונתם ל... נופך (אבן חן מקראית) נופך – יישוב כפרי במזרח גוש דן אישים ששמם נופך: יהודה זאב נופך – מורה ועסקן ציבור יהודי-רוסי מתומכי הציונות ותחיית השפה העברית בנו יצחק נופך – משפטן, מראשוני השופטים היהודים בארץ ישראל המנדטורית, שופט השלום העברי הראשון ביפו בתו חמדה נופך-מוזס – עורכת דין ישראלית, פעילה בארגונים לקידום זכויות נשים ועורכת-המייסדת של מגזין "לאשה" כלתה מרים (מימי) נופך-מוזס – עורכת "לאשה" מרים נופך – רופאת העיניים הראשונה בתל אביב, אשתו של יצחק נופך
מפרץ הלווייתנים

מפרץ הלווייתנים (באנגלית: Bay of Whales) הוא נמל קרח טבעי, שנוצר במקום שמימי האוקיינוס חודרים אל קדמת מדף הקרח רוס, צפונית לאי רוזוולט, אנטארקטיקה. זו הנקודה הדרומית ביותר של אוקיינוס פתוח, לא רק של ים רוס אלא גם בכל אוקיינוסי העולם. ים רוס משתרע עוד מרחק רב דרומה - עד חוף גולד, כ-320 ק"מ מן הקוטב הדרומי - אבל רוב השטח הזה מכוסה במדף הקרח רוס ולא בים פתוח. ארנסט שקלטון העניק לתוואי הנוף הזה את שמו ב-24 בינואר 1908, תוך כדי משלחת נמרוד, הודות למספר הרב של לווייתנים שנצפו סמוך לאתר זה. במהלך מסעו של אמונדסן אל הקוטב הדרומי, הקים חוקר הארצות הנורווגי רואלד אמונדסן בסיס זמני, שאותו כינה בשם פראמהיים, במפרץ הלווייתנים. הבסיס היה בשימוש בין ינואר 1911 לפברואר 1912. בתחילת פברואר הגיעה לשם ה"טרה נובה", שחיפשה מעגן בטוח להוריד אל החוף את קבוצת הצפון של ויקטור קמפבל. היה זה זעזוע לא קטן בשביל אנשי הספינה, למצוא שם את האונייה "פראם" ואת אנשיו של אמונדסן בבסיסם. החשדנות הייתה הדדית, אבל הנימוסים נשמרו והצעתו האדיבה של אמונדסן להקים בסיס למשלחת טרה נובה במרחק מה מבסיסו הוא נדחתה בנימוס. לאחר השלמת פריקתה של ה"פראם" יצאו אנשי אמונדסן להקים מצבורי ציוד בדרך לקוטב הדרומי. מפרץ הלווייתנים שימש כבסיס תמיכה לוגיסטית לעוד כמה משלחות חשובות לאנטארקטיקה, בהן: המשלחת הראשונה של ריצ'רד בירד: 1930-1928 המשלחת השנייה של ריצ'רד בירד: 1935-1933 המשלחת השלישית של ריצ'רד בירד: 1941-1939 הקונפיגורציה של מפרץ הלווייתנים משתנה כל הזמן. סקר שערכה משלחתו השנייה של ריצ'רד בירד בשנת 1934 קבע, שתוואי הנוף שוכן בצומת של שתי מערכות קרח נפרדות, שתנועותיהן מושפעות מנוכחות האי רוזוולט. קומנדר גלן ג'ייקובסון מצי ארצות הברית, שביקר במקום בינואר 1955, מצא, שעקב הינתקות הקרח ממדף הקרח, היה הנמל בלתי-שמיש זמנית. מפרץ הלווייתנים נמחק לחלוטין בשנת 1987, כשהר קרח באורך 159 ק"מ ניתק ממדף הקרח רוס. מדיה וקבצים בנושא מפרץ הלווייתנים בוויקישיתוף מפרץ הלווייתנים, באתר אנציקלופדיה בריטניקה (באנגלית) Ranulph Fiennes, "captain Scott", Hodder & Stoughton, 2003, isbn 0340826975, p 215 ריצ'רד בירד, "בדד" עמ' 20 "Bay of Whales." Encyclopædia Britannica. Encyclopædia Britannica Online.Encyclopædia Britannica Inc., 2011. Web.16 Dec. 2011
בניין קוואנה

בניין קוואנה (בספרדית: Edificio Kavanagh) הוא גורד שחקים למגורים הממוקם ברחוב פלורידה 1065, בואנוס איירס, ארגנטינה. הבניין מתנשא לגובה של 120 מטרים והוא בעל 31 קומות. הוא תוכנן בידי האדריכלים גרגוריו סאנצ'ס, ארנסטו לאגוס ולואיס מריה דה לה טורה בסגנון אר דקו ונבנה בין השנים 1934–1936. בניין המגורים הוכר כנקודת ציון היסטורית הנדסית מטעם האגודה האמריקאית להנדסה אזרחית (American Society of Civil Engineers) בשנת 1994, והוועדה למונומנטים היסטוריים לאומיים של ארגנטינה (National Historic Monuments of Argentina) בשנת 1999. עם סיום בנייתו, בשנת 1936, זכה ב"פרס הבתים המשותפים וחזיתות" מטעם עיריית בואנוס איירס ו-3 שנים לאחר מכן זכה לשבח מטעם מכון האדריכלים האמריקאי (American Institute of Architects). הבניין הוזמן על ידי קורינה קוואנה, מיליונרית ממוצא אירי שבגיל 39 מכרה 2 חוות בבעלותה במטרה להקים את גורד שחקים. בניין קוואנה תוכנן עם נסיגות סימטריות, המקטינות באופן הדרגתי את שטח הקומות, ובנייתו נמשכה 14 חודשים בלבד. הבניין תוכנן מן החוץ אל הפנים כלומר, חזיתותיו עוצבו תחילה והקנו לבניין את צורתו החיצונית ולאחר מכן הותאם התכנון הפנימי לצורניות החיצונית. בנוסף, תכנונו הושפע מתקנות הבנייה המקובלות בעיר והוא תוכנן באופן הצר ביותר שהתאפשר, כדי להימנע מהוספת משקל מיותר עליו והוא נחשב לשיא של תחילת המודרניזם בארגנטינה. פרטי האר דקו בראש הבניין גורדי שחקים מוקדמים מדיה וקבצים בנושא בניין קוואנה בוויקישיתוף
Patriot Arms Genesis

Genesis הוא רובה צלפים אמריקני בקליבר 7.62 מ"מ נאט"ו תוצרת Patriot Arms Inc המבוסס על הרמינגטון מודל 700 ומגיע לדיוק של רבע דקת קשת, דבר ההופך אותו לאחד מרובי הצלפים המדויקים ביותר בעולם, ביחד עם הטנגו 51 (אף הוא מבוסס על הרמינגטון 700). הרובה מבוסס על פעולת הבריח של רמינגטון מודל 700 עם קת מדגם A1 של מקמילן. הרובה תוכנן להיות קומפקטי במיוחד, ולכן משתמש בקנה קצר יחסית לרובי צלפים: 20 אינץ' (508 מ"מ). עם זאת, ניתן להזמין את הרובה עם קנה של 24 אינץ'. הרובה נועד לשוק הפרטי ומיוצר על ידי חברה קטנה יחסית. עם תחמושת ברמת Match Grade הרובה יורה באופן עקבי קבוצות שפיזורן הזוויתי הוא מתחת ל-0.25 דקת קשת אך עם תחמושת M118 סטנדרטית הדיוק יורד לפיזור זוויתי של 1.0 דקת קשת. רמינגטון מודל 700 טנגו 51 ביקורת על הרובה, באתר הצלפים Sniper Central של מל ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
גן הפסלים של הגלריה הלאומית לאמנות

גן הפסלים של הגלריה הלאומית לאמנות (באנגלית: National Gallery of Art Sculpture Garden) הוא התוספת החדשה ביותר לגלריה הלאומית לאמנות בוושינגטון הבירה שבארצות הברית. הגן ממוקם על המול הלאומי בין המבנה המערבי של הגלריה לבין המוזיאון הלאומי להיסטוריה של הטבע של מכון סמית'סוניאן. הגן, שבנייתו הושלמה ב-23 במאי 1999, מכיל תערוכת פסלים שבה מספר פריטים. במרכז הגן נמצאת מזרקה שמוסבת לרחבת החלקה על הקרח בין דצמבר למרץ. את הגן תכנן אדריכל הנוף לאורי אולין. קלאס אולדנבורג וקוזג'ה ואן בורגן - גורס מסמכים, קנה מידה X ג'ואן מירו - האופי הגותי, ציפור אקלר לואיס בורגיוס - עכביש טוני סמית - אבנים משוטטות מגדלנה אבקאנוביץ - הנערות מארק די סוברו - כוכב השחר סקוט ברטון - ישיבה בשישה חלקים יואל שפירו - ללא שם אלסוורת' קלי - הכוכבים II ברי פלנגן - החושב על האבן סול לוויט - פירמידה בעלת ארבעה צדדים לוקאס סאמאראס - טרנספורמציית כיסא מספר 20B טוני סמית - כלב ירח דייוויד סמית - הקובייה XXVI אלכסנדר קלדר - סוס אדום רוי ליכטנשטיין - בית I ג'ורג' ריקי - מקבץ של ארבע קוביות הקטור גומירד - כניסה למטרופולין פריז דייוויד סמית - הקובייה XI רוקסי פיין - שתל רוברט אינדיאנה - אמור מדיה וקבצים בנושא גן הפסלים של הגלריה הלאומית לאמנות בוויקישיתוף אתר האינטרנט הרשמי של גן הפסלים של הגלריה הלאומית לאמנות (באנגלית) מפת גן הפסלים
פנלופי דלתא

פנלופי דלתא (ביוונית: Πηνελόπη Δέλτα; ‏1874, אלכסנדריה, מצרים העות'מאנית - 2 במאי 1941, אתונה, יוון) הייתה סופרת ילדים ונוער יוונייה, ככל הנראה הראשונה בתרבות היוונית המודרנית. היא חיברה רומנים היסטוריים שזכו להצלחה והשפיעו על תפיסות עממיות של זהות לאומית בקרב הקוראים היוונים. בשל הקשר ההדוק שלה למהפכן איון דרגומיס, נקלעה דלתא לסערות הפוליטיקה היוונית של ראשית המאה ה-20, החל מהמאבק המקדוני ועד לקרע הלאומי. דלתא התאבדה ביום כניסת צבא גרמניה הנאצית לאתונה בזמן מלחמת העולם השנייה. דלתא נולדה באלכסנדריה לעמנואל בנאקיס, סוחר כותנה עשיר, ולוירגיניה בנאקיס לבית כורמי. היא הייתה שלישית בין שישה ילדים. היא הנציחה את תעלולי אחיה המבוגרים אלכסנדרה ואנטוניס בספרה "טרלאנטוניס". צעירים ממנה היו קונסטנטינוס, שמת בינקותו, אלכסנדר, וארגיני. משפחת בנאקיס עקרה זמנית לאתונה בשנת 1882, שם נישאה פנלופי לסטפנוס דלתא, איש עסקים אמיד מאיסטנבול, שהיה אחיינו של המתמטיקאי קונסטנטין קרתיאודורי. לזוג נולדו שלוש בנות: וירגיניה זאנה, סופיה מאברוגורדאטו, ואלכסנדרה פפדופולו. הזוג שב לאלכסנדריה בשנת 1905, ושם פגשה דלתא את איון דרגומיס, שהיה אז סגן הקונסול של יוון באלכסנדריה. על רקע זיקתם המשותפת לכתיבתם על המאבק המקדוני, נקשר בין דלתא ודרגומיס קשר רומנטי לזמן מה. לטובת ילדיה, החליטו דלתא ודרגומיס להפסיק להתראות, אך קיימו חליפת מכתבים נלהבת עד 1912, עת פיתח דרגומיס קשר רומנטי עם שחקנית התיאטרון מריקה קוטופולי. באותה תקופה ניסתה דלתא להתאבד פעמיים. דלתא עקרה עם משפחתה לפרנקפורט בגרמניה בשנת 1906, בעקבות עסקיו של בעלה, ושם חיברה את הרומן הראשון שלה, για την πατρίδα ("למען המולדת"), שיצא לאור בשנת 1909. עלילת הרומן מתרחשת בימי האימפריה הביזנטית, ובעקבותיו החלה דלתא בהתכתבות עם ההיסטוריון גוסטב שלומברגר, מומחה לאימפריה הביזנטית. על בסיס הדיונים עמו, חיברה את הרומן השני שלה, Τον καιρό του Βουλγαροκτόνου, "בעידן קוטל-הבולגרים", אשר מתרחש בימי הקיסר בסילאוס השני. בשנת 1911 פרסמה את הרומן השלישי שלה, Παραμύθι χωρίς όνομα, ("מעשה ללא שם"). בשנת 1913 שבה דלתא עם משפחתה לאלכסנדריה, ובשנת 1916 עקרה לאתונה, שם הפך בינתיים אביה ראש העירייה, ונשארה שם כל ימיה. באתונה התיידדה דלתא עם אלפתריוס וניזלוס, שהיה בעל ברית פוליטי של אביה. אביה אף שימש שר אוצר בממשלת וניזלוס הראשונה. מדיה וקבצים בנושא פנלופי דלתא בוויקישיתוף כתבי פנלופי דלתא בפרויקט גוטנברג (באנגלית) דף על דלתא (אנגלית) במוזיאון בנאקי, יוון.
לוני אנדרסון

לוני קיי אנדרסון (באנגלית: Loni Kaye Anderson; נולדה ב-5 באוגוסט 1945) היא שחקנית אמריקאית מועמדת 3 פרסי גלובוס הזהב ושני פרסי אמי על תפקידה בקומדיית המצבים "רדיו סינסינטי". אנדרסון נולדה בסיינט פול, מינסוטה לדוגמנית מקסין הייזל ולקליידון קרל אנדרסון. למדה אומנות ב"אוניברסיטת מינסוטה" שם גם בלטה וזכתה בתחרויות מלכות יופי. אנדרסון החלה את קריירת המשחק שלה לקראת סוף שנות ה-70 בקומדיית המצבים "רדיו סינסינטי" בתפקיד ג'ניפר מארלו, פקידת הקבלה היפה והאינטליגנטית של תחנת הרדיו. אנדרסון הייתה לכוכבת הבולטת של התוכנית ביחד עם השחקן האוורד הסמן, היא הועמדה על הופעותייה בסדרה ל-3 פרסי גלובוס הזהב ולשני פרסי אמי לשחקנית הטובה ביותר בסדרה קומית. בשנת 1980 גילמה אנדרסון את כוכבת הקולנוע ג'יין מנספילד לצידו של ארנולד שוורצנגר בסרט הטלוויזיה "סיפורה של ג'יין מנספילד". כמו כן היא השתתפה בקומדיית הפעולה "Stroker Ace" ודיבבה את דמותב של כלבת הקולי "פלו" בסרט האנימציה "גן עדן לכלבים". בשנות ה-90 השתתפה בקומדיה "לילה ברוקסברי" בתפקיד ברברה אמם של האחים סטיב (ויל פרל) ודוג בוטאבי ובקומדיית הפעולה "3 הנינג'ות יוצאות לפעולה". בשנת 2006 אנדרסון הופיעה בסדרה הקומית של טורי ספלינג "עכשיו טורי" של רשת הטלוויזיה VH1. אנדרסון הייתה נשואה ארבע פעמים: נישואיה הראשונים היו לברוס הסלברג מהם נולדה בתה של אנדרסון דיידרה, השניים היו לשחקן רוס בייקל, לאחר מכן נישאה לכוכב הקולנוע ברט ריינולדס איתו אימצה אנדרסון ילד אחד. בשנת 2008 נישאה למוזיקאי בוב פליק ממקימי וחברי להקת הפולק "ארבעת האחים". מדיה וקבצים בנושא לוני אנדרסון בוויקישיתוף לוני אנדרסון, במסד הנתונים הקולנועיים IMDb (באנגלית) לוני אנדרסון, באתר AllMovie (באנגלית) לוני אנדרסון, באתר Rotten Tomatoes (באנגלית) לוני אנדרסון, במסד הנתונים הקולנועיים KinoPoisk (ברוסית) לוני אנדרסון, באתר Discogs (באנגלית)
מבנה שאינו בניין

מבנה שאינו בניין (לעיתים מכונה בקיצור מבנה) הוא מושג המתייחס לגופים או מערכות המורכבות ממספר חלקים שמתוכננים לשאת עומסי שירות (כדוגמת אנשים) לזמן קצר יחסית (שעות או ימים ספורים בדרך כלל). המושג משמש אדריכלים ומהנדסים כדי לתאר מבנים אלו. אצטדיונים עמודי חשמל אנדרטאות אמות מים מתרסים תנורים רמים מעליות סירות תנורי לבנים גשרים תחנות אוטובוס תעלות מים ארובות תנורי קוק מגדלי תקשורת גשרים מקורים עגורנים סכרים רשתות חשמל גלגלי ענק ביצורים שערים תשתיות מרינות מונומנטים אסדות קידוח מזחים מגדלי תקשורת כבישים רכבות הרים קירות תומכים ממגורות פנסי רחוב בריכות שחייה מגדלי קירור מגדלים שערי ניצחון מנהרות מגדלי מים רציפים חלק מן המבנים אשר מאוישים מדי פעם ולרוב ייחשבו כמבנים שאינם בניינים, מסווגים כ-"בניינים" לצורכי חיים ובטיחות אש: מגדלי פיקוח טיסה בתי חרושת קיוסקים מגדלורים תחנות כוח מחסנים מבנה אדריכלי בניין International building code 2003, Country Club Hills, IL : International Code Council, ‏2002 ערך זה הוא קצרמר בנושא מבנים. אתם מוזמנים לתרום לוויקיפדיה ולהרחיב אותו.
אנדרה הופמן

אנדרה הופמן (בגרמנית: André Hoffman; נולד ב-28 בפברואר 1993) הוא כדורגלן גרמני המשחק כקשר הגנתי בקבוצת פורטונה דיסלדורף. הופמן שיחק במחלקת הנוער של קבוצת דיסבורג עד לקיץ 2010, עת קודם לסגל הבוגר של המועדון. ב-3 בינואר 2013, לאחר 3 שנים בדיסבורג, חתם בהנובר 96. ב-20 באפריל 2013 כבש הופמן את שערו הראשון עבור הנובר, בתבוסת קבוצתו 6:1 מול באיירן מינכן. הופמן שיחק במדי כל נבחרות גרמניה הצעירות בין הגילאים 16–21. מדיה וקבצים בנושא אנדרה הופמן בוויקישיתוף אנדרה הופמן, באתר Transfermarkt אנדרה הופמן, באתר Fussballdaten.de (בגרמנית) אנדרה הופמן, באתר Soccerway אנדרה הופמן, באתר WorldFootball.net אנדרה הופמן, באתר FootballDatabase.eu ערך זה הוא קצרמר בנושא כדורגלנים גרמנים. אתם מוזמנים לתרום לוויקיפדיה ולהרחיב אותו.
כריסטיאן שולץ

כריסטיאן שולץ (בגרמנית: Christian Schulz; נולד ב-1 באפריל 1983) הוא כדורגלן גרמני המשחק כבלם בקבוצת המילואים של הנובר 96. שולץ הצטרף בגיל 12 לאקדמיית הכדורגל של ורדר ברמן, והתקדם בה עד שהשתלב בקבוצת המילואים של המועדון. הוא ערך את הופעת הבכורה שלו בבונדסליגה, ב-15 בפברואר 2003, כאשר נכנס כמחליף במקומו של אומיט דבאלה הפצוע, במשחק מול נירנברג. למרות הצהרות קודמות שלא יעזוב את ברמן עימה הצליח לזכות בדאבל היסטורי, ב-30 באוגוסט 2007, חתם שולץ ביריבה הנובר 96. בקיץ 2016, לאחר שירד ליגה עם הנובר 96, חתם שולץ בשטורם גראץ מהבונדסליגה האוסטרית. בעונת 2017/2018 היה שותף לזכייתה של הקבוצה בגביע האוסטרי. בתום העונה עזב את הקבוצה והצטרף לקבוצת המילואים של הנובר 96. שולץ ערך את הופעת הבכורה שלו עבור הנבחרת הגרמנית ב-16 בדצמבר 2004, במשחק ידידות מול יפן, בו ניצחה גרמניה 3-0. סך הכל, שולץ ייצג את מולדתו 4 פעמים. ורדר ברמן אליפות הבונדסליגה (1): 2003/2004 סגנות הבונדסליגה (1): 2005/2006 הגביע הגרמני (1): 2003/2004 גביע הליגה הגרמנית (1): 2006 סגנות גביע הליגה הגרמנית (1): 2004 שטרום גראץ הגביע האוסטרי (1): 2017/2018 מדיה וקבצים בנושא כריסטיאן שולץ בוויקישיתוף אתר האינטרנט הרשמי של כריסטיאן שולץ כריסטיאן שולץ, באתר Transfermarkt כריסטיאן שולץ, באתר Fussballdaten.de (בגרמנית) כריסטיאן שולץ, באתר Soccerway כריסטיאן שולץ, באתר WorldFootball.net כריסטיאן שולץ, באתר National Football Teams כריסטיאן שולץ, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מן השירה היהודית העממית

מן השירה היהודית העממית (אופוס 79) הוא מחזור שירים אומנותיים (ליד) (אנ') לסופרן, מצו-סופרן (אנ'), טנור ופסנתר או תזמורת מאת דמיטרי שוסטקוביץ'. מחזור הלידר מבוסס על שירי עם יהודיים, אשר לוקטו על ידי י. דוברושין ו-א. יודיטסקי, ונערכו על ידי י.מ. סוקולוב (גוסליטיזדת, 1947). היצירה הולחנה בסתיו 1948, לאחר הוקעתו של שוסטקוביץ' כ"פורמליסט" באותה השנה. מצבו של שוסטקוביץ' והאנטישמיות הרשמית של התקופה הפכה את הבכורה הציבורית לבלתי אפשרית לקיום עד 15 בינואר 1955, בה היא בוצעה על ידי שוסטקוביץ' עצמו יחד עם נינה לבובנה דורליאק, זרה דולוקהאנובה (אנ') ואלק מסלניקוב. לפני הבכורה היצירה הושמעה במספר הופעות פרטיות. מחזור הלידר הוא רק אחד מבין יצירות רבות מאת שוסטקוביץ' בהן שולבו אלמנטים של מוזיקה יהודית; הוא אמר שהוא נמשך לכך שמדובר ב"מנגינה עליזה באינטונציות עצובות". מחזור הלידר מכיל 11 שירים: The Lament of the Dead Child - קינתו של ילד מת The Thoughtful Mother and Aunt - האם והדודה המתחשבות Lullaby - שיר ערש Before a Long Parting - לפני פרידה ממושכת A Warning - אזהרה The Abandoned Father - האב הנטוש The Song of Misery - שיר הצער Winter - חורף A Good Life - חיים טובים The Young Girl's Song - שירה של נערה צעירה Happiness - אושר הביצועים המקוריים ליד 1, סרטון באתר יוטיוב ליד 2, סרטון באתר יוטיוב ליד 3, סרטון באתר יוטיוב ליד 4, סרטון באתר יוטיוב ליד 5, סרטון באתר יוטיוב ליד 6, סרטון באתר יוטיוב ליד 7, סרטון באתר יוטיוב ליד 8, סרטון באתר יוטיוב ליד 9, סרטון באתר יוטיוב ליד 10, סרטון באתר יוטיוב ליד 11, סרטון באתר יוטיוב מקור מילים ברוסית מקור מילים באנגלית